Dɣa yebda yettɛeggiḍ : - D nettat ! d Zelgum !d ultma ! ṭṭfet-tt-id , yeɛreḍ ad d-yekker akken ad tt-yeḍfer , maca aḍar-is mazal-it ittneẓẓif, yuɣal yeḍleq ɣef ulemsir , Zelgum teffeɣ si tewwurt d tazzla truḥ srid ɣer uxxam anda teǧǧa arraw-is , dɣa rewlen , si tama niḍen tameṭṭut n gma-s tceyyeɛ akk imezdaɣ n taddart iwakken ad tt-ḍefren , maca zelgum tuzzel tettḍḍeggir tiwiztin n ureɣ ɣer deffir i wakken ad dhun deg-sent , imezdaɣ n taddart ɛewqen ma ad jemɛen tiwiztin neɣ ad tt-ḍefren , aya yesɛeṭṭel-iten ɣef uḍfer-ines , ma d wid ittiqerben tesmunedl allen-nsen s twiztin-nni , kemlen abrid-nsen s trwela nettat d warraw-is .